Dôvodová správa

I. Všeobecná časť

	Kategorizáciou územia sa rozumie začlenenie územných obvodov okresov do skupín charakterizovaných porovnateľným ohrozením možnými mimoriadnymi udalosťami.                   Je určujúca na diferencovanie rozsahu plánovaných opatrení civilnej ochrany.
	Doterajšia právna úprava kategorizácie územia Slovenskej republiky je upravená v nariadení vlády Slovenskej republiky č. 166/1994 Z. z. v znení nariadenia vlády Slovenskej republiky č. 25/1997 Z. z. 
	Prijatím zákona č. 515/2003 Z. z. o krajských úradoch a obvodných úradoch a o zmene a doplnení niektorých zákonov nastala nová situácia, ktorá so sebou priniesla zásadné zmeny v riadení štátnej správy. Z tohto dôvodu vznikla potreba prehodnotenia kategorizácie územia Slovenskej republiky a jeho zaradenie podľa územných obvodov obvodných úradov                    do kategórie z hľadiska možností vzniku mimoriadnych udalostí v dôsledku živelnej pohromy, havárie, alebo katastrofy.
	Návrh vychádza z doterajšej právnej úpravy a je plne v súlade s prijatým zákonom            č. 515/2003 Z. z. o krajských úradoch a obvodných úradoch a o zmene a doplnení niektorých zákonov. Najdôležitejšou zmenou v návrhu je zaradenie nových územných obvodov                   do kategórií. Pre lepšiu orientáciu sú priložené mapky: “Kategorizácia územia SR                   podľa územného členenia platného do 31.12.2003” a “Návrh kategorizácie územia SR             podľa územného členenia platného od 1.1.2004”.
	Návrh nariadenia vlády Slovenskej republiky o kategorizácii územia Slovenskej republiky je v súlade s Ústavou Slovenskej republiky a medzinárodnými zmluvami, ktorými  je Slovenská republika viazaná; v dôsledku prijatia návrhu nariadenia nevzniknú nové nároky na pracovné sily a organizačné zabezpečenie. Návrh nariadenia nemá žiadny dopad na štátny rozpočet, z čoho nevyplýva potreba spracovania osobitnej doložky finančných, ekonomických, environmentálnych vplyvov a vplyvov na zamestnanosť. Návrhom nariadenia vlády Slovenskej republiky sa nepredpokladá dopad na rozpočty obcí ani vyšších územných celkov.
	Vzhľadom na obsahové zameranie návrhu nariadenia vlády Slovenskej republiky nevznikla potreba prerokovať ho v Rade hospodárskej a sociálnej dohody Slovenskej republiky. 

DOLOŽKA ZLUČITEĽNOSTI
návrhu nariadenia s právom Európskych spoločenstiev a právom Európskej únie

1.	Navrhovateľ nariadenia:
Ministerstvo vnútra Slovenskej republiky

2.	Názov návrhu nariadenia:
Nariadenie vlády Slovenskej republiky, ktorým sa mení a dopĺňa nariadenia vlády Slovenskej republiky č.166/1994 Z. z. o kategorizácii územia Slovenskej republiky, v znení nariadenia vlády Slovenskej republiky č.25/1997 Z. z.  

3.	Záväzky Slovenskej republiky vo vzťahu k Európskym spoločenstvám a Európskej únii:
Identifikácia predmetu návrhu nariadenia:
a)	problematika návrhu nariadenia nepatrí medzi priority aproximácie práva podľa     pozičných dokumentov uvedených v bode 3 písm. a) a b) prílohy č. 1 legislatívnych pravidiel vlády Slovenskej republiky,
b)  návrh nariadenia nie je úlohou zahrnutou do Prioritných úloh vlády SR na rok    2004.

4.	Problematika návrhu nariadenia:
a)   nie je upravená v práve Európskej únie
b)   nie je upravená v práve Európskych spoločenstiev

5.	Stupeň zlučiteľnosti návrhu právneho predpisu s právom Európskych spoločenstiev:
Vzhľadom na vnútroštátny charakter upravovanej problematiky je bezpredmetné vyjadrovanie stupňa zlučiteľnosti návrhu právneho predpisu s právom ES/EÚ

6.	Gestor:
Bezpredmetné

7.	Účasť expertov:
Experti sa na vypracovaní nezúčastnili. Návrh nariadenia prešiel vnútrorezortným  i medzirezortným pripomienkovým konaním.

 II.  Osobitná časť

K čl. I

K bodu 1. 
Slová “okresný úrad” vo všetkých tvaroch sa v celom texte nariadenia nahrádzajú slovami “obvodný úrad” v príslušnom tvare ( v súlade s prijatým zákonom č. 515/2003 Z. z. o krajských úradoch a obvodných úradoch a o zmene a doplnení niektorých zákonov ).

K bodu 2. 
Slovo “jadrovoenergetické” vo všetkých tvaroch sa v celom texte nariadenia nahrádza slovom “jadrové” v príslušnom tvare ( podľa zákona č.130/1998 Z. z. o mierovom využívaní jadrovej energie a o zmene a doplnení zákona č.174/1968 Zb. o štátnom odbornom dozore  nad bezpečnosťou práce v znení zákona Národnej rady Slovenskej republiky                                 č. 256/1994 Z.z.). 

K bodu 3. 
Slovo “škodlivín” sa v celom texte nariadenia nahrádza slovom “látok”                        (pre jednoznačnosť používania pojmov v súlade so zákonom Národnej rady Slovenskej republiky č.42/1994 Z. z. o civilnej ochrane obyvateľstva, v znení neskorších predpisov ).

K bodu 4. 
Najdôležitejšou zmenou v návrhu je zaradenie nových územných obvodov                      do kategórií. Pre lepšiu orientáciu sú priložené mapky: “Kategorizácia územia SR                    podľa územného členenia platného do 31.12.2003” a “Návrh kategorizácie územia SR            podľa územného členenia platného od 1.1.2004”.

K čl. II

Navrhuje sa aby nariadenie vlády nadobudlo účinnosť od 1.októbra 2004.